
Parlamentul României

Camera Deputaţilor
	Comisia pentru industrii 
şi servicii

Bucureşti: 17.02.2015

Nr. 4c-3/316/2014


	Comisia pentru transporturi şi infrastructură
Bucureşti: 17.02.2015
Nr. 4c-26/148/2014



BIROUL PERMANENT 

AL

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru modificarea şi completarea Ordonanţei Guvernului nr. 81/2000 privind certificarea încadrării vehiculelor înmatriculate sau înregistrate în normele tehnice privind siguranţa circulaţiei rutiere, protecţia mediului şi în categoria de folosinţă conform destinaţiei, prin inspecţia tehnică periodică, transmis Comisiei pentru industrii şi servicii şi Comisiei pentru transporturi şi infrastructură, pentru examinare în fond, cu adresa P.L.x. 474/2014, înregistrat sub nr. 4c-3/316/2014.
În conformitate cu prevederile art. 75, alineatul (1)  din Constituţia României, republicată, şi ale art. 92, alineatul (9), pct. 1 din Regulamentul Camerei Deputaţilor republicat, Camera Decizională pentru acest propunere legislativă este Camera Deputaţilor.

PREŞEDINTE,




 PREŞEDINTE,

      IULIAN IANCU



                     MIHAI LUPU

Parlamentul României

Camera Deputaţilor

	Comisia pentru industrii 
şi servicii

Bucureşti: 18.02.2015

Nr. 4c-3/316/2014

	Comisia pentru transporturi şi infrastructură

        Bucureşti: 03.12.2014

Nr. 4c-26/148/2014


R A P O R T   C O M U N
asupra proiectului de Lege pentru modificarea şi completarea Ordonanţei Guvernului nr. 81/2000 privind certificarea încadrării vehiculelor înmatriculate sau înregistrate în normele tehnice privind siguranţa circulaţiei rutiere, protecţia mediului şi în categoria de folosinţă conform destinaţiei, prin inspecţia tehnică periodică

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii împreună cu Comisia pentru transporturi şi infrastructură au fost sesizate, în fond, cu proiectului de Lege pentru modificarea şi completarea Ordonanţei Guvernului nr. 81/2000 privind certificarea încadrării vehiculelor înmatriculate sau înregistrate în normele tehnice privind siguranţa circulaţiei rutiere, protecţia mediului şi în categoria de folosinţă conform destinaţiei, prin inspecţia tehnică periodică, transmis cu adresa P.L.x. 474/2014, înregistrat sub nr. 4c-3/316/2014.

Senatul, în şedinţa din data de 1 octombrie 2014, a adoptat proiectul de Lege.

Consiliul Legislativ, cu adresa nr. 939/27.08.2014, a avizat favorabil proiectul de Lege.

Comisia juridică, de disciplină şi imunităţi, în sedinţa din data de 14.10.2014, a avizat favorabil proiectul de Lege.

Proiectul de Lege are ca obiect modificarea şi completarea Ordonanţei Guvernului nr. 81/2000 privind certificarea încadrării vehiculelor înmatriculate sau înregistrate în normele tehnice privind siguranţa circulaţiei rutiere, protecţia mediului şi în categoria de folosinţă conform destinaţiei, prin perioada tehnică periodică, aprobată prin Legea nr. 167/2003, cu modificările şi completările ulterioare. Intervenţiile au ca scop, potrivit Notei de fundamentare, introducerea posibilităţii de efectuare a ITP la vehiculele agreate pentru transportul de mărfuri perisabile şi la autovehiculele destinate transportului de persoane care au, în afara locului conducătorului , mai mult de 8 locuri pe scaune şi care au o vechime mai mare de 12 ani inclusiv, cu excepţia troleibuzelor, şi la staţiile ITP autorizate, nu numai de personalul RAR.


În conformitate cu prevederile art. 61 din regulamentul Camerei Deputaţilor, republicat, Comisia pentru transporturi şi infrastructură a dezbătut proiectul de Lege în sedinţa din data de 03 decembrie 2014, iar Comisia pentru industrii şi servicii a examinat proiectul de Lege menţionat mai sus în şedinţa din 17 februarie 2015.

La lucrările Comisiei pentru industrii şi servicii au fost prezenţi 20 deputaţi, din totalul de 22 de membri, iar la Comisia pentru transporturi şi infrastructură au fost prezenţi 20 de deputaţi din totalul de 21 de membri. 

La lucrările Comisie pentru industrii şi servicii au participat, în calitate de invitaţi, domnul Uţă Cristian, Şef Departament şi domnul Anghel Gheorghe, Consilier în Ministerul Transporturilor.

În urma dezbaterilor şi a opiniilor exprimate, membrii celor două comisii au hotărât, cu unanimitate de voturi, adoptarea proiectului de Lege în forma Senatului. 

În raport cu obiectul şi conţinutul său, proiectul de lege face parte din categoria legilor ordinare. 

Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
PREŞEDINTE, 






PREŞEDINTE,
     
  IULIAN IANCU 





               MIHAI LUPU
SECRETAR,






 
SECRETAR,
  RADU BOGDAN ŢÎMPĂU 



   
    CONSTANTIN GALAN
Consilier parlamentar Bivolaru Ioan
Consilier parlamentar Donea Cristina



          Expert parlamentar Monica Gabriela Tudor

